Սերժ Սարգսյանը հեռացավ փողոցի ճնշման տակ նաև հասկանալով, որ եթե կառչի իշխանությունից, պետք է ներգրավի ռազմական կառույցները, այսինքն` արյուն հեղվի: Նա կարող էր դրան գնալ, նա եղել է տարբեր իրավիճակներում ու արյուն հոսել է, բայց նա դրան չգնաց, հասկանալով, որ դա ելք չէ իրավիճակից: Հայաստանը փոքր երկիր է` տնտեսական լուրջ ճգնաժամի մեջ ընկղմված, որի մեջ մեղավոր է ինքը Սարգսյանը, որովհետև երկար-երկար տարիներ ղեկավարել է հանրապետությունը, ընդորում երկիրը աշխարհաքաղաքական շատ ծանր վիճակի մեջ է և կտրված է ապրանքահոսքից: Բոլոր դեպքերում Սարգսյանի որոշումը տղամարդավարի, արժանավոր քայլ է նրա կողմից: Մարդը կարող է ընդունել իր սխալները և մյուս կողմից` արյուն չհեղել: Բոլոր դեպքերում բոլորը հասկանում են, որ Ռուսաստանի հետ աշխարհաքաղաքականորեն Հայաստանը կապված է և այդ կապը ոչ ոք չի կտրի: Մյուս կողմից` կգա տնտեսապես գրագետ վարչապետ: Ավելի շուտ` Հայաստանում կընտրեն ինչ-որ ապաքաղաքական թեկնածուի: